Ansty (Warwickshire)

Ansty er en landsby og et verdslig sogn i Warwickshire, England. Den ligger rett utenfor byen Coventry, omtrent 8 km nordøst for byens sentrum. Ansty tilhørte grevskapet Coventry inntil dette ble oppløst i 1842. Landsbyen ligger ved Oxfordkanalen og veien B4065 som tidligere ble benyttet som hovedveien mellom Coventry og Hinckley. Veiknutepunktet mellom motorveiene M6 og M69, og veien A46 ligger kun 1,6 km sørvest for landsbyen. Rett sør for landsbyen ligger bilfabrikken Ansty Rolls-Royce, men det ble annonsert stenging av anlegget i 2013.«Rolls-Royce Ansty to lose 378 defence jobs», BBC News Online. 22. januar 2013. Ved folketellingen i 2011 hadde landsbyen og sognet en befolkning på 324 innbyggere.

 Historie 
Stedsnavnet kommer fra angelsaksisk Ānstīg, også stavet Anstie, Anstee og Anstey. Det finnes en rekke steder, med et opphav fra før 600-tallet i anstiga, fra «an» = en + «stig» = en sti, særskilt en smal gangvei opp til en høyde.«Ansty», Surnamedb

I Domesday Book av 1086 omtales Ansty som en del av Brinklows hundred,Stephens, W.B. (1969): Victoria County History, s. 98-103 og stavet som Anstigan i Den angelsaksiske krønike for året 941. Den fremste landeieren var fru Godiva (egentlig Godgifu), hustru av jarl Leofric av Mercia.

Den anglikanske sognekirken, dedikert til apostelen Jakob, har et kor fra 1200-tallet.Pevsner & Wedgwood (1966): The Buildings of England, s. 67 Arkaden mellom midtskipet og det nordlige sideskipet er fra 1300-tallet. Arkitekten George Gilbert Scott ombygde resten av kirken i 1856.

Ansty Hall ligger ved Ansty og er en herregård fra 1600-tallet. Det har vært i eie av mektige familier i århundrenes løp, og er listet som et bevaringsverdig bygg i klasse II. Det opphørte å være i privat eie i 1965, og mot slutten av århundret ble det restaurert og omgjort til hotell.

I 2012 reiste Ansty sitt første krigsmonument ved stor innsats fra de lokale innbyggerne, ledet av kvartermester Dean Bateman.Simpson, Cara (25. april 2013): «Sailor's £20,000 mission to create Ansty war memorial», Coventry Telegraph.

 Bilder 

 Referanser 

 Litteratur 
 Allen, Geoff (2000): Warwickshire Towns & Villages. ISBN 1-85058-642-X.
 Compton, Hugh J. (1976): The Oxford Canal. Newton Abbot: David & Charles. ISBN 0-7153-7238-6.
 Pevsner, Nikolaus; Wedgwood, Alexandra (1966): The Buildings of England: Warwickshire. Harmondsworth: Penguin Books. s. 67.
 Stephens, W.B. (1969): «The City of Coventry and Borough of Warwick» i: Victoria County History: A History of the County of Warwick, 8, s. 98–103.
 «Scorpion and Screamer» (PDF). Flight: 76. 13. juli 1956.

 Eksterne lenker 

 «Ansty», Domesday Book

Kategori:Landsbyer i Warwickshire
Kategori:Domesday Book